***Приложение 1А***

**ТЕХНИЧЕСКА СПЕЦИФИКАЦИЯ**

**за възлагане на обществена поръчка**

***Обект:*** Ремонт на:

помещения в сграда с идентификатор 02837.503.662.1, със застроена площ 53 кв.м.; построена 1990 г., с предназначение: Вилна сграда - еднофамилна; конструкция сглобяема тип "Балканстрой"

помещения в сграда с идентификатор 02837.503.662.2, със застроена площ 54 кв.м.; построена 1990 г., с предназначение: Вилна сграда - еднофамилна, конструкция сглобяема тип "Балканстрой"

***Местоположение:*** Язовир Батак - зона "А" изградени в поземлен имот с идентификатор 02837.503.662 по КККР на гр. Батак.

***Собственост:*** Имотът е частна държавна собственост, с предоставени права за управление на Агенция за държавна финансова инспекция

***Възложител:*** Агенция за държавна финансова инспекция

***Цел:*** Ремонт на помещенията в бунгало № 1, представляващо сграда с идентификатор 02837.503.662.1 и бунгало № 2, представляващо сграда с идентификатор 02837.503.662.2, находящи се на язовир Батак - зона "А"

***Обхват:*** Ремонт на помещенията в бунгало № 1, представляващо сграда с идентификатор 02837.503.662.1. Сградата е със застроена площ 53 кв.м.; построена 1990 г., с предназначение: Вилна сграда - еднофамилна; конструкция сглобяема тип "Балканстрой". Необходимите видове и количества строително ремонтни работи са съгласно приложената количествена сметка (КС).

Ремонт на помещенията в бунгало № 2, представляващо сграда с идентификатор 02837.503.662.2. Сградата е със застроена площ 54 кв.м.; построена 1990 г., с предназначение: Вилна сграда - еднофамилна; конструкция сглобяема тип "Балканстрой".

Необходимите видове и количества строително - ремонтни работи са съгласно приложената количествена сметка (КС).

При изготвяне на офертата за изпълнение на поръчката участникът следва да посочи кои сметни норми е използвал – СЕК, УСН, или други.

При изпълнение на демонтажа на дограмата тапетите да се запазят в добро състояние. Демонтирането на металните решетки да бъде само в случай, че е невъзможно изпълнението на демонтажа на прозорците. Необходимо е да бъде представена отделно стойността на изработването на PVC дограмата: с цвят бял и с цвят дъб, с отваряне: само по вертикална ос и с отваряне: по хоризонтална и по вертикална ос, за окончателното решение на възложителя.

За обзавеждане на кухненския бокс се предвиждат:

1. долни шкафове в Г-образна конфигурация, с размери: височина: 0,85 м, дълбочина:0, 60 м., с предвиден шкаф за готварската печка, кухненски плот и кухненски гръб;
2. горни шкафове: само по стената над мивката, с височина: 0,60 м, дълбочина – 0,30 м., на разстояние мин. 0,80 м от прозореца.

***Изисквания относно изпълнение на строително – монтажните работи***

1. Начин на измерване и доказване на количеството изпълнени СМР. От Възложителя се одобряват само работи и/или част от работи, изцяло завършени от Изпълнителя и изпълнени съобразно и отговарящи на качествените изисквания и стандартите. Някои от работите може да изискват междинно одобрение, в случай, че те се покриват или се вграждат в следващи операции /покритие от следващи слоеве/. В такива случаи изпълнителят следва да поиска междинно одобрение. Само изцяло завършена и одобрена работа може да се актува за плащане. Възложителят следва да одобри или да издаде указания за отстраняване на констатирани дефекти или отклонения. Дадените указания се изпълнят веднага и работата няма да бъде одобрена за плащане, докато всички дефекти не бъдат отстранени, съобразно изискванията на Възложителя. Одобренията от Възложителя се считат за междинни и не освобождават Изпълнителя от договорните му задължения до края на гаранционния период, указан в условията на договора.

2. Застраховки, осигурени от Изпълнителя. Към момента на сключване на договор изпълнителят следва да представи заверено копие на валидна застрахователна полица по чл.171, ал.1 от ЗУТ за строителство.

3. Гаранционен срок. Изисквания относно отстраняването на дефекти, проявили се при нормалната експлоатация на строежа в течение на гаранционния срок.

Гаранционните срокове на изпълнените строително – монтажни работи са не по – малки от посочените в чл. 20, ал. 4, т. 4 от Наредба № 2 от 2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти.

1. Отстраняване на дефекти, появили се при експлоатация на строежа.

Всички дефекти, възникнали преди края на гаранционния срок се констатират с протокол, съставен и подписан от представители на Възложителя. Този протокол незабавно се изпраща на Изпълнителя с указан срок за отстраняване на дефекта. При проявени дефекти преди края на гаранционния срок, в резултат на вложени некачествени материали или некачествено извършени работи от Изпълнителя, същият ще ги отстрани за собствена сметка в срок, определен от Възложителя. Гаранционният срок не тече и се удължава с времето, през което строежът е имал проявен дефект, до неговото отстраняване.

***Изисквания към техническите характеристики на строителните продукти, които ще бъдат вложени в строежа***

Доставката на всички материали, необходими за изпълнение на строително – монтажните работи е задължение на Изпълнителя. Изпълнителят предварително трябва да съгласува с Възложителя всички влагани в строителството материали, изделия и др. Всички материали, които ще бъдат вложени в ремонта трябва да са придружени със съответните сертификати за произход и качество и декларация, удостоверяваща съответствието на всеки един от вложените строителни продукти със съществените изисквания към строежите, съгласно изискванията на Закона за техническите изисквания към продуктите и подзаконовите нормативни актове към него.

***Изисквания относно опазване на околната среда и изградените СМР.***

При изпълнение на строителните и монтажните работи Изпълнителят трябва да ограничи своите действия в рамките само на строителната площадка. Изпълнителят ще вземе специални мерки да не повреди естествената природна среда около обекта.

Изпълнителят е отговорен за опазване на строителната площадка чиста и за възстановяване на околната среда.

След приключване на СМР Изпълнителят е длъжен да възстанови строителната площадка в първоначалния вид и да остави площадката чиста от отпадъци.

***Трудова и здравна безопасност на работното място***

Всички наредби, инструкции и други законови документи, засягащи трудовата и здравна безопасност на работниците, касаещи изпълнението на работите на настоящия обект са задължение на Изпълнителя.

Изпълнителят е длъжен:

1. Да инструктира работниците и служителите според изискванията на Наредба № 2 от 22 март 2004 г. за минималните изисквания за здравословни и безопасни условия на труд при извършване на строителни и монтажни работи;

2. Да не допуска изпълнението на работи, опасни за здравето на работниците, без обезопасителна екипировка;

3. Изпълнителят е длъжен да осигури работно облекло и лични предпазни средства според чл. 10 от Закона за здравословни и безопасни условия на труд, като ги съобрази със спецификата на работите, изпълнявани от различните работници;

4. При използване на машини на обекта, работниците трябва да бъдат инструктирани за работата с тях. Не се допуска с машините да работят неквалифицирани работници. Всички движещи се части на машините трябва да бъдат добре закрепени, покрити и обезопасени.

***Нормативни актове, които следва да се спазват при строителството.***

Закон за устройство на територията;

Наредба № 2 от 2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти;

Наредба № 3 от 2003 г. за съставяне на актове и протоколи по време на строителството;

Наредба № Із-1971 от 2009 г. за строително-технически правила и норми за осигуряване на безопасност при пожар;

Закон за техническите изисквания към продуктите.

***Неразделна част от настоящата техническа спецификация са:***

*КС по видове и количества работи – бунгало № 1;*

*КС по видове и количества работи – бунгало № 2.*